OpenLLM-France/wikimedia huggingface dataset:
# Journal of Natural Products

Journal of Natural Products (abreviatura J. Nat. Prod.) és una important revista científica dedicada al productes naturals en els camps de la química orgànica, la química analítica, la farmacologia i altres banques de la medicina. És publicada des del 1979 per la Societat Química Americana i l'American Society of Pharmacognosy. El seu factor d'impacte és 3,798 el 2014, any en què fou citada 20 791 cops. Ocupa la 22$^a$ posició de qualitat de revistes dedicades a la química orgànica en el rànquing SCImago, i la 12$^a$ en la categoria de química analítica.
La Journal of Natural Products convida i publica articles que fan contribucions substancials i acadèmiques a l'àrea d'investigació dels productes naturals. Les contribucions poden relacionar-se amb la química i/o bioquímica dels compostos d'origen natural o la biologia de sistemes vius a partir del qual s'obtenen. Específicament, pot haver articles que descriuen metabòlits secundaris de microorganismes, incloent antibiòtics i micotoxines; compostos fisiològicament actius de les plantes i els animals terrestres i marins; estudis bioquímics, incloent la biosíntesi i transformacions microbiològics; fermentació i teixit de la planta de cultiu; l'aïllament, l'elucidació de l'estructura, i la síntesi química dels nous compostos de la naturalesa; i la farmacologia dels compostos d'origen natural.

## Referències

* ↑ «Journal Rankings». SCImago, Journal & Country Rank, 2015. [Consulta: 20 març 2015].
* ↑ «Journal of Natural Products». ACS Publications. [Consulta: 20 març 2015].

## Enllaços externs

* Web Journal of Natural Products
# Journal of Public Economics

El Journal of Public Economics és una revista acadèmica mensual revisada per parells que cobreix l'economia pública, amb especial èmfasi en l'aplicació de la teoria econòmica moderna i els mètodes d'anàlisi quantitativa. Proporciona un fòrum de discussió sobre polítiques públiques d'interès per a un públic internacional. Va ser fundada el 1972 per Tony Atkinson i està publicada per Elsevier. Els actuals redactors en cap són John Friedman (Brown University) i Wojciech Kopczuk (Columbia University). Segons Journal Citation Reports, la revista tenia un factor d'impacte el 2019 de 2.218.

## Referències

* ↑ «Journal of Public Economics». A: 2018 Journal Citation Reports. Science. Thomson Reuters, 2019 (Web of Science).
# Journal of Vertebrate Paleontology

El Journal of Vertebrate Paleontology és una revista científica bimensual avaluada per experts creada el 1980 per Jiri Zidek (Universitat d'Oklahoma). Cobreix tots els aspectes de la paleontologia dels vertebrats, incloent-hi els seus orígens, la seva evolució, la seva morfologia i la seva taxonomia, la bioestratigrafia, la paleoecologia, la paleobiogeografia i la paleoantropologia. És publicada per Taylor & Francis en nom de la Society of Vertebrate Paleontology. Segons Journal Citation Reports, té un índex d'impacte de 2,190 per al 2017.

## Referències

* ↑ «Journal of Vertebrate Paleontology». A: 2017 Journal Citation Reports (en anglès). Science. Clarivate Analytics, 2018.
# Journal of Zoology

El Journal of Zoology és una revista científica sobre zoologia de periodicitat mensual. És publicat per la Societat Zoològica de Londres. Sortí originalment el 1830 amb el títol Proceedings of the Zoological Society of London i entre el 1985 i el 1984 fou publicat com a Journal of Zoology: Proceedings of the Zoological Society of London, abans de prendre el seu nom actual. L'equip editorial també publica un podcast que versa sobre els articles més importants de cada número.
El 2009, la Divisió Biomèdica i de Ciències de la Vida de la Special Libraries Association inclogué el Journal of Zoology en la llista de les 100 revistes més influents dels àmbits de la biologia i la medicina. Així mateix, fou reconeguda com una de les 10 revistes científiques més influents.

## Contingut

El Journal of Zoology publica articles de zoologia o amb un enfocament interdisciplinari que presenten els resultats de nous estudis. S'hi inclouen articles de subdisciplines de la zoologia, com ara l'anatomia, la psicologia comparativa, l'ecologia, la fisiologia, la genètica, la biologia del desenvolupament i l a filogenètica.
L'objectiu autoproclamat de la revista és tractar totes aquestes subdisciplines amb un enfocament transdisciplinari.

## Referències

* ↑ Top 100 Journals in Biology and Medicine, abril 2009.
* ↑ News and Announcements a wiley.com.
# Julius Schaub

Julius Schaub (Múnic, 20 d'agost de 1898 - Múnic, 27 de desembre de 1967) fou un farmacèutic alemany, militant del Partit Nazi i ajudant de camp d'Adolf Hitler des dels primers temps del nazisme.
Schaub, va assistir en un Hospital de campanya militar durant la Primera Guerra Mundial, posteriorment en el Departament Central d'Abastament a Baviera. El 1920, s'afilia al Partit Nazi amb el número de fitxa 81, i a les Sturmabteilung (SA) o camises brunes. Assisteix a la històrica marxa de Coburg, el 14 d'octubre de 1922. Participa en el cop d'estat de Hitler el 9 de novembre de 1923, sent arrestat i enviat a la fortalesa de Landsberg. El 1925, treballa per compte propi fins que Hitler l'anomena i es converteix en l'Assistent personal del qual, ingressant a la SS, amb el número de fitxa 7. Acompanya a Hitler des de llavors al llarg de tota la seva carrera. Fou membre del Reichstag, representant d'Oberbayern-Schwaben.
Al final de la guerra, és enviat al Berghof a Berchtesgaden i a Múnic a destruir tota la documentació privada del dictador. Arrestat al final de la guerra, és alliberat el 1949 eximit del càrrec de complicitat en qualsevol crim comès al Tercer Reich, més endavant va treballar com Farmacèutic a Múnic fins a la seva mort.

## Promocions de la SS

* SS Obergruppenführer (Tinent General), 21 de juny de 1943.
* SS Gruppenführer (General de Divisió), 30 de gener de 1938.
* SS Brigadeführer (General de Brigada), 1 de gener del 1935.
* SS Oberführer (General), 27 de febrer de 1934.
* SS Standartenführer (Coronel), 1 de març 1933
* SS Sturmbannführer (Major), 30 de gener de 1933, d'aquest rang va ascendir a Coronel.
* SS Untersturmführer (Subtinent), 20 de febrer de 1932, d'aquest rang va pujar a Major.
# Juan Calot Sanz

Juan Calot Sanz (Carlet, 5 d'agost de 1886 - Alzira, 1936) fou un advocat i polític valencià, diputat a les Corts Espanyoles durant la Segona República.
Era membre de la maçoneria i dirigent destacat del Partit d'Unió Republicana Autonomista (PURA), amb el qual fou president de la diputació de València el 1931. També fou president de la Cambra Agrícola Provincial de València.
A les eleccions generals espanyoles de 1931 fou elegit diputat per la província de València i a les de 1933 ho fou per la província de Castelló, però renuncià al seu escó el gener de 1934. No fou escollit a les eleccions de 1936. Fou assassinat als pocs dies de començar la guerra civil espanyola per milicians del Front Popular.

## Referències

* ↑ Ferrer Benimeli, 1996, p. 148, nota 86.
* ↑ Corbalán Torres, 2004, p. 144.
* ↑ Mir Montalt, 1995, p. 592.
* ↑ Fitxa del Congrés dels Diputats
* ↑ Diccionario biográfico de políticos valencianos 1810-2005 València: Alfons el Magnànim, 2005, s.v. Calot Sanz, Juan.

## Bibliografia

* Ferrer Benimeli, José Antonio, ed. La masonería en la España del siglo XX. vol. 2. Toledo: Universidad de Castilla-La Mancha, 1996. ISBN 9788489492479.
* Corbalán Torres, Rafael. «Masonería y literatura a principios del siglo XX en España». A: Actas del XIV Congreso AIH, 2004, p. 141-146.
* Mir Montalt, Vicente R. «Elecciones, partidos y políticos en la Valencia del siglo XX». A: Historia de la Diputación de Valencia. València: Diputació de València, 1995, p. 547-599. ISBN 9788477959786.
# Juan Busutil Montón

Juan Busutil Montón fou un polític valencià, alcalde de València i diputat a les Corts Espanyoles durant la restauració borbònica.

## Biografia

fill del comerciant i polític José Busutil Barberá. El 1889 fou vicepresident de la Real Sociedad Valenciana de Agricultura y Deportes. També fou alcalde de València de desembre de 1892 a gener de 1893. El 1896 fou escollit membre de la Diputació Provincial de València pel districte de Sueca-Gandia. Posteriorment fou diputat del Partit Liberal pel districte de Xiva de Bunyol a les eleccions generals espanyoles de 1901.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.105. ISBN 9788495484802.
* Fitxa del Congrés dels Diputats (castellà)
# Jure Golčer

Jure Golčer (Maribor, 12 de juliol de 1977) és un ciclista eslovè, professional des del 2002. Actualment corre a l'equip Adria Mobil. El seu èxit més important for el campionat nacional en ruta de 2006.

## Palmarès

* 2002
** 1r a la Jadranska Magistrala
* 2003
** Vencedor d'una etapa a la Volta a Eslovènia
* 2004
** 1r al Giro d'Oro
* 2006
** Campió d'Eslovènia en ruta
** 1r al Gran Premi Hydraulika Mikolasek
** 1r al Gran Premi Schwarzwald
* 2008
** 1r a la Volta a Eslovènia i vencedor d'una etapa
* 2016
** 1r al Gran Premi d'Izola

### Resultats al Giro d'Itàlia

* 2008. 32è de la classificació general
* 2009. 55è de la classificació general

## Enllaços externs

* Fitxa a cyclingarchives.com
* Fitxa a cyclebase.nl
* Fitxa a museociclismo.it
# Józef Żabiński

Józef Żabiński (1860 – 27 de desembre de 1928) fou un jugador d'escacs i problemista polonès. Va néixer a Varsòvia (llavors Imperi Rus), i es va graduar a la facultat de dret de la Universitat Imperial de Varsòvia (Императорский Варшавский Университет) el 1886.

## Resultats destacats en competició

Żabiński va guanyar el 2n Campionat de la ciutat de Varsòvia el 1883/84. Va empatar un mini-matx amb Semion Alapín (1 : 1) a Varsòvia el 1888.
El 1899, fou nomenat el primer director de l'Associació de Seguidors del Joc dels Escacs de Varsòvia (Warszawskie Towarzystwo Zwolenników Gry Szachowej). Després de la I Guerra Mundial, es va dedicar a l'organització de torneigs d'escacs a Polònia. Fou el primer president de la Federació polonesa d'escacs en el període 1926–1928.

## Referències

* ↑ Dades biogràfiques Arxivat 2008-09-15 a Wayback Machine. (anglès) [Consulta 21 gener 2010]
* ↑ Tadeusz Wolsza, Arcymistrzowie, mistrzowie, amatorzy... tom 1, Wyd. DiG, Warsòvia 1995, ISBN 83-85490-37-X
* ↑ Litmanowicz, Władysław & Giżycki, Jerzy Szachy od A do Z. Wydawnictwo Sport i Turystyka, Varsòvia 1887. ISBN 83-217-2745-X (2. N-Z)
# Józef Stefani

Józef Stefani (Varsòvia, 16 d'abril de 1800 - Varsòvia, 19 de març de 1876) fou un compositor polonès, fill de Jan Stefani (1746-1829), també compositor i mestre de capella.
Estudià en el conservatori de la seva ciutat natal, sent la seva primera producció d'importància el ball Apollon et Midas. Animat per l'èxit obtingut, va compondre, successivament, un altre ball, Le diable amoureux, i les òperes còmiques La leçon de botàniques i Le bon vieux temps. És molt més important la seva música religiosa, entre les que hi figuren 10 Misses; 1 Rèquiem; 1 Te Deum amb orquestra; 1 Ave Maria; O Salutaris i Pange lingua, amb orquestra; Benedictus, etcetc.
Finalment es feren molt populars les seves masurques, poloneses i cançons.

## Bibliografia

* Enciclopèdia Espasa, vol. 57, pàg. 1046. (ISBN-84-239-4557-X)
# Judimendi

Judimendi és un barri de la ciutat de Vitòria (Àlaba). Tenia una població de 6.335 habitants (2008). Limita al sud i a l'est amb el barri de Santa Luzia, a l'oest con Babesgabetuak i al nord con el barri de Done Jakue.

## Història

El seu nom vol dir en basc muntanya dels jueus. La comunitat sefardí que habitava a Vitòria abans de l'expulsió de 1492 tenia en aquesta lloma situada a l'est de la ciutat el seu cementiri. Quan els Reis Catòlics van decretar la seva expulsió d'Espanya els jueus de Vitòria van acordar amb les autoritats locals la cessió del seu cementiri a la vila a canvi que mai s'edifiqués ni es llaurés en aquest terreny sagrat.
Encara que el topònim va perdurar durant els segles següents, aquest acord havia estat gairebé oblidat, quan a mitjan segle xx l'ajuntament de Vitòria va projectar la construcció d'un nou cementiri al lloc de Judimendi. La notícia va arribar a oïdes de la comunitat jueva de Baiona que va reclamar. La reclamació va ser atesa per l'ajuntament que hi va plantar arbres i el 1952 es va subscriure un nou acord entre el Consistori Israelita de Baiona (com a hereu més proper de la comunitat jueva expulsada de Vitòria) i l'alcalde de la ciutat que va substituir el conveni de 1492, alliberant l'ajuntament de Vitòria d'algunes de les antigues obligacions a canvi de mantenir el record i el respecte de l'antic cementiri.
L'actual barri de Judimendi s'estén a l'oest de la muntanya Judimendi, entre el Parc de Judimendi i el centre de la ciutat. La urbanització va començar al començament de la dècada de 1930 amb la construcció d'una colònia de cases barates destinades a les classes mitjanes artesanals de la ciutat.
La remodelació del Parc de Judimendi ha permès ampliar el parc i deixar un entorn ideal per passejar, llegir, jugar, meditar. En record de l'antic cementiri jueu, han plantat oliveres i s'ha instal·lat una preciosa obra titulada Convivència de l'artista Yaël Artsi.
El Centre Cívic de Judimendi a la Plaça Sefarad és el lloc més transitat per nens, joves, adults i majors de totes les procedències per a diverses activitats. És un centre d'integració social dels molts amb els quals explica la ciutat de Vitòria.
Al barri hi ha una zona de bars coneguda en tota la ciutat com «La Ruta de Judimendi». És coneguda pel seu ambient i per oferir una àmplia varietat d'establiments i ofertes.

## Referències

* ↑ Juderías en Álava a Noticias de Álava

## Bibliografia

* Henrike Knörr (1989): "La zeta empeñada en entrar en Judimendi y otras cosas de un callejero".
# Katelyn Nacon

Katelyn Nacon (Atlanta, 11 de juny de 1999) és una actriu estatunidenca. És coneguda pels seus papers com Elisia Brown a la sèrie web go90 Tagged (2016-2018) i com Enid a The Walking Dead (2015-2019).

## Biografia

Nacon va començar la seva carrera actoral amb un paper a la pel·lícula Loving Generously. La seva primera aparició a la televisió va ser a Resurrection. Va aparèixer a Too Many Cooks, un episodi que es va fer viral a YouTube. Retrata a Elisia a T@gged. El seu paper més destacat és Enid a The Walking Dead, on va ser un personatge principal a la temporada 8 i temporada 9.
El 2015, Nacon va llançar el seu primer EP Love al maig.

## Filmografia
### Cinema

| Any | Títol | Paper |
| 2013 | Psychology of Secrets | Patti |
| 2013 | Second Chances | Cami |
| 2014 | Another Assembly | Mya |

### Televisió

| Any | Títol | Paper | Note |
| 2014 | Resurrection | Girl | episodi: 1x04 |
| 2015–2019 | The Walking Dead | Enid | 34 episodis |
| 2016–2018 | T@gged | Elisia Brown | 23 episodis |
| 2019 | Light as a Feather | Sammi Karras | 12 episodis |

## Referències

* ↑ «The Walking Dead: Why Is Alexandria’s Enid So Familiar?». undeadwalking.com. [Consulta: 15 setembre 2016].
* ↑ «AwesomenessTV's New Series T@gged Premieres Today». [Consulta: 15 setembre 2016].
* ↑ «Don’t Ask Katelyn Nacon to Lead Your 'Walking Dead' Zombie Apocalypse». Celebuzz. [Consulta: 15 setembre 2016].
* ↑ «'Walking Dead's' Katelyn Nacon on Working With Steven Yeun: 'It Felt Very Natural'». TheWrap. [Consulta: 15 setembre 2016].
* ↑ «'Walking Dead' Season 6 Cast Member Katelyn Nacon Says She Really Wants To Tell You If Enid Is A Spy For The Wolves». [Consulta: 15 setembre 2016].
* ↑ «KATELYN NACON». ladygunn.com. [Consulta: 15 setembre 2016].
# Karagà

Karagà (en rus: Карага) és un poble del krai de Kamtxatka, a Rússia, que el 2021 tenia 320 habitants. Pertany al districte d'Ossora.

## Referències

* ↑ «Закон Корякского автономного округа от 02 декабря 2004 года N 365-оз «О наделении статусом и определении административных центров муниципальных образований Корякского автономного округа»». Arxivat de l'original el 2020-12-07. [Consulta: 19 novembre 2020].
# Julio Ángel Fernández

El Dr. Julio Ángel Fernández Alves (nascut a Montevideo el 5 d'abril 1946) és un astrònom uruguaià i membre del departament d'astronomia de la Universitat de la República a Montevideo. També és membre de PEDECIBA, (el programa per al desenvolupament de les ciències bàsiques a l'Uruguai). De 2005 a 2010, va ser degà de la Universitat de la República Facultat de Ciències. L'asteroide 5996 Julioangel el va ser nomenat en honor seu.

## Cinturó de Kuiper

El 1980, en el seu article sobre l'existència d'un cinturó de cometes més enllà de Neptú, Fernández va proposar que els cometes periòdics van arribar excessiva freqüència al sistema solar interior de tenir-se en compte únicament per haver arribat del núvol d'Oort, i que un cinturó transneptunià de cometes al voltant de 50 UA estarien obligats a explicar-los. Models posteriors d'ordinador de Martin Duncan, Tom Quinn i Scott Tremaine del Canadà van donar suport al punt de vista, i finalment van conduir al descobriment del cinturó de Kuiper. Molts astrònoms, inclòs en David Jewitt, qui va descobrir el cinturó, creuen que Fernández mereix més crèdit que qualsevol altra persona, inclòs en Gerard Kuiper, per predir la seva existència. Posteriorment ha publicat molts treballs sobre la població transnepturiana.

## Definició de planeta

El 2006, Fernández va ser un dels diversos dissidents en la reunió de la UAI per establir la primera definició de "planeta". Com a alternativa al projecte de proposta de la UAI, que havia inclòs Plutó, la seva lluna Caront i Ceres entre els planetes, la definició proposada per Fernández es va reservar el terme "planeta" només per a aquells objectes en el sistema solar, que havien superat les dominàncies orbitals de planetesimals, que descriu els objectes que no havien superat les seves òrbites encara que conserven una forma esfèrica com a "planetes nans". L'esdeveniment es va originar la paraula "Plutoed" que va ser seleccionada com la "paraula de l'any 2006" per l'American Dialect Society.

## Referències

* 1 2 Julio Fernandez. «Página personal del Dr. Julio A. Fernández». Universidad de la República. Arxivat de l'original el 2008-03-08. [Consulta: 8 febrer 2008].
* ↑ Heber Rizzo Baladán. «Los mundos helados de Julio A. Fernández», 2006. Arxivat de l'original el 2011-07-25. [Consulta: 7 novembre 2009].
* ↑ JA Fernandez. «On the existence of a comet belt beyond Neptune». Observatorio Astronomico Nacional, Madrid, 1980. [Consulta: 20 juny 2007].
* ↑ M. Duncan, T. Quinn, and S. Tremaine. «The origin of short-period comets». The Astrophysical Journal, 1988. [Consulta: 20 juny 2007].
* ↑ David Jewitt. «WHY "KUIPER" BELT?». University of Hawaii. [Consulta: 14 juny 2007].
* ↑ «IAU 2006 General Assembly: Resolutions 5 and 6». IAU, 24-08-2006.
* ↑ Torres, Gabriela «Cómo fue el día en que dos uruguayos lograron que Plutón dejara de ser considerado un planeta» (en anglès). BBC Mundo, 24-08-2016.
* ↑ «Plutoed Voted 2006 Word of the Year». ADS, 05-01-2007.
# Jüri Jaakson

Jüri Jaakson (16 de gener de 1870, Karula, Estònia - 20 d'abril de 1942, Sosva, Unió Soviètica) va ser un empresari i polític estonià.

## Biografia

Jaakson va estudiar al H. Treffner's Private High School, i després va seguir els seus estudis universitaris fent Dret a la Universitat de Tartu des del 1892 fins al 1896. Es va graduar amb un diploma de 1r grau. Entre 1897 i 1914 va treballar com advocat, primer a la ciutat de Viljandi, i més tard a Riga. Entre el 1915 i el 1919, Jaakson va ser membre de la Junta Directiva del Banc de la Ciutat de Tallin (Tallinna Linnapank).
Jaakson va ser membre i president de l'Assistent d'Estònia Assemblea de la província (Eesti Maapäev) el 1917-1918. El 1918 va ser comissari general del Govern Provisional per fer-se càrrec de la propietat de les competències de l'ocupació alemanya. Durant 1918 i 1920 va exercir com a Ministre de Justícia del Govern Provisional i al Govern de la República. Entre 1920 i 1932 Jaakson va ser membre del Riigikogu. Ocupà el càrrec de Primer Ministre d'Estònia des de desembre de 1924 a desembre de 1925. Entre 1926 i 1940 va exercir com a President del Banc d'Estònia i va ser membre del Consell Econòmic Nacional. A més, Jaakson va ser membre del Consell Nacional (1938-1940) (Riiginõukogu, segona càmera del Riigikogu). Jaakson va fundar diversos bancs i va participar en diverses organitzacions com la Societat Central dels camperols del nord d'Estònia i el Consell de la Unió Econòmica de Tallinn.
Jaakson va ser empresonat per l'NKVD el juny de 1941. A Rússia, va ser condemnat a mort i va ser executat l'any següent.

## Referències

* ↑ «Jüri Jaakson». president.ee. Govern d'Estònia. [Consulta: 1r juliol 2016].
# Karol Pollak

Karol Franciszek Pollak (15 de novembre de 1859 - 17 de desembre de 1928) va ser un electrotècnic, inventor i home de negocis polonès.

## Primers anys de vida

Va néixer a Sanok, Polònia. El seu pare era Karol Pollak (1818–80) que era impremta, llibreter i editor, molt conegut a Sanok. Karol (que no ha de ser confós amb el seu pare) va treballar en la seva joventut com a electricista i hi va mostrar grans habilitats tècniques. El 1883 va treballar al laboratori de la companyia britànica "The Patent Utilization Co". Va dissenyar i enregistrar les seves primeres patents en aquest període. El 1885 va assistir a estudis d'electrotècnia a la Reial Universitat Politècnica de Charlottenburg.

## Activitat

A Berlín, Pollak dirigia la fàbrica electrotècnica "G. Wehr Telegraphen-Bau-Anstalt". Més tard va tornar a Gran Bretanya per comercialitzar les seves patents, que van ser publicades sota la versió anglesa del seu nom, "Charles Pollak". El 1886 es va convertir en el director d'una empresa parisenca de tramvies elèctrics del seu disseny. Mentrestant va treballar en el disseny de cèl·lules electroquímiques. Va tenir molt èxit en aquest tema i el va fer famós. Més tard va fundar fàbriques de bateries a Frankfurt (Alemanya) i a Liesing (Àustria). Moltes empreses fabricants de bateries han llicenciat els seus dissenys.
El 1899 va fundar el seu propi laboratori i va continuar amb la investigació. Va obtenir 98 patents sobre els seus invents.
El 1922 va tornar a Polònia, on un any després va fundar una fàbrica a Biała, que existeix encara als nostres dies. L'empresa va començar amb el nom de Polskie Towarzystwo Akumulatorowe i va ser cofundada pel professor i president de Polònia, Ignacy Mościcki. Tot i això, Pollak va ser el primer president d'aquesta empresa.
Pollak és de vegades anomenat l'Edison de Polònia. El 1925 va rebre el títol de Doctor Honoris Causa de la Universitat Tecnològica de Varsòvia.

## Invents més importants

Els seus nombrosos invents també cobreixen altres àmbits, entre ells: motors elèctrics, dispositiu d'impressió en color i un tipus de micròfon. La seva activitat principal estava relacionada amb fonts químiques d'energia: cèl·lules galvaniques i bateries. Va obtenir una patent per fabricar bateries de plom-àcid.
També va dissenyar commutadors i rectificadors electrolítics. El 1895 va ser el primer a suggerir l'ús d'un circuit de rectificació de díodes de pont complet, conegut més tard per Leo Graetz. El 1896, Pollak va inventar el condensador electrolític d'alumini

## Referències

* ↑ «Fabryka Akumulatorów EnerSys Sp. z o.o». Arxivat de l'original el 2021-05-01. [Consulta: 1r maig 2021].
* ↑ British patent 24398
* ↑ German patent D.R.P. 92564.

## Bibliografia

* Encyklopedia. Vol. 2. Warszawa: PWN, 1991.
* Kubiatowski, Jerzy. Słownik polskich pionierów techniki, 1984, p. 166–167.
# Kadaixman-Enlil I

Kadaixman-Enlil I o Kadašman-Enlil I va ser un rei cassita de Babilònia, Khana, País de la Mar i part d'Accàdia. Va succeir a Kurigalzu I, que probablement era el seu pare o el seu germà.
Es conserven cinc tauletes d'argila entre les Cartes d'Amarna amb correspondència entre aquest rei i el faraó Amenofis III, on es parla de possibles aliances matrimonials entre eles dues cases reials.
El va succeir Burnaburiaix II, probablement el seu fill.

## Referències

* ↑ Brinkman, J. A. Materials and studies for Kassite History: vol. I. Chicago: The Oriental Institute of the University of Chicago, 1976, p. 130-134.